Kristian Wiese

Kristian Bonning Uchermann Wiese (1885–1959) var en norsk lege, jurist, fotballspiller og -dommer.

Som fotballspiller representerte han Akademisk Fodboldklub og var tapende finalist i norgesmesterskapet i 1905. Wiese var dommer i finalen i 1909 mellom Lyn og Odd. Like etter pause, på stillingen 1–0 til Lyn, godkjente Wiese et Lyn-mål som Odd-spillerne mente var offside. Odd gikk av banen i protest, hvorpå fotballforbundet annullerte andre omgang og startet den på nytt med ny dommer, Thorvald Torgersen. Wiese fikk dermed kun dømme første omgang.

Wiese var opprinnelig jurist, men ble lege som godt voksen. Han tok juridisk embetseksamen i 1908 og medisinsk embetseksamen i 1923. 

 Referanser 

Kategori:Norske fotballspillere
Kategori:Norske fotballdommere
Kategori:Fotballdommere som har dømt cupfinalen
Kategori:Norske leger
Kategori:Norske jurister